Vaccinarea cu mici și apă plată, un succes. Sute de oameni s-au imunizat azi la centrul din Piața Obor.
Trei mici, chifle și apă plată pentru cine se vaccinează la Terasa Obor. Sute de oameni s-au vaccinat la centrul din Piața Obor. Patronii terasei spun că au suficienți mici pentru toți cei care se vaccinează.
La americani, bere și marijuana, la noi – mici cu apă plată. Asta e recompensa pentru vaccinare, la renumita Terasă Obor.Iar ideea are succes – peste 600 de oameni au stat la coadă ca să primească doza de Pfizer sau Johnson. Spun însă că s-au gândit în primul rând la sănătatea lor.Trei mici, două chifle şi o apă plată, asta primesc toţi cei care se vaccinează la centrul mobil din Piaţa Obor. Recompensa constă într-un voucher pe care îl vor putea folosi până pe data de 15 iunie.Ce spun oamenii"Nu am venit pentru voucher, am venit pentru că acum a fost momentul.""Dacă se dă e bună dar nu pentru voucher am venit, nici n-am ştiut de voucher, numai aici am aflat.""Este un gest frumos, mă rog.. pentru.. să facă lumea un pic fericită."Adrian Rebenciuc, managerul terasei: "Îţi dai seama că avem stoc. Avem nişte parteneri care se pricep la făcut mici, totul.. e ok, măcar să vină atâta lume încât să rămânem noi depăşiţi, dar nu, nu cred că se întâmplă asta. Foarte mulţi, îţi dai seama că capacitatea e de 500-700-1000 de oameni pe zi, cred. Asa că, ne aşteptăm să vină şi la noi.".